James+Hargreaves

James Hargreaves ble født 1720, og døde 1778. Han bodde i Lancashire, som ligger et lite stykke utenfor Manchester. Han ble etter hvert vever, oppfinner og snekker, noe som gjorde det mulig for Hargreaves å konstruere den viktigste oppfinnelsen i den industrielle revolusjonen, nemlig “Spinning Jenny”. Denne oppfinnelsen gjorde at spinning av bom ull ble automatisert, og tekstilindustrien begynte å blomstre. Dette apparatet fungerte med slik effektivitet at den alene kunne spinne like mye som 20-30 personer kunne på hver sin rokk.
 * Kort om James Hargreaves og hans oppfinnelse**

Mange har til tider undret på hvordan Hargreaves kom på å danne “Spinning Jenny”. En teori er at enten datteren eller kona Veltet rokken sin, slik at den ikke lengre stod vannrett. Hargreaves la merke til at maskinen fortsatte å fungere selv om den stod loddrett. Hargreaves kunne med det fastslå at spindelen ikke nødvendigvis måtte stå vannrett, og han lagde med det en maskin hvor en person kunne spinne med flere tråder på en gang.
 * Hvorfor ble maskinen laget, og hva slags reaksjoner skapte oppfinnelsen?**

Etter at oppfinnelsen viste seg å være en suksess, begynte andre også å vise interesse for maskinen. Maskinen kunne spare både tid og penger, så at den vakte slik oppslutning er ikke underlig. Det er antatt at før 1790 var det over 20 000 eksemplarer rundt om i England. Etter at han begynte å selge oppfinnelsen for å hjelpe familien ut av fattigdom, så begynte også motstanderne å merke seg. De som hadde arbeid med å spinne, fryktet at “spinning Jenny” ville ta over jobbene deres fullstendig. De begynte å bryte seg inn i huset til Hargreaves for å ødelegge en rekke eksemplarer av oppfinnelsen. Dette førte til at Hargreaves ikke følte seg annet enn tvunget til å flytte til Nottingham, som han gjorde i 1768.

Det er tydelig at “spinning Jenny" hadde stor påvirkning på Europa og England på 1700/1800-tallet. Men det vi må tenke på er hvorfor var det akkurat slik at det var England som ble utsatt for en slik ekstrem utvikling på 1700-tallet. Naturen og terrenget var viktig. Dersom terrenget ikke hadde vært så flat som det var, så hadde det ikke vært mulig å bygge fabrikker og jernbaner. I tillegg var England rikt på vann, noe som førte til at de kunne danne jordbruksvarer som de kunne selge og dermed skaffe seg industrivarer. En annen grunn til at den industrielle revolusjonen startet nettopp der, var at England hadde mye jern og kull. Kullet var viktig for dampmaskiner, og jernet var viktig for å framstille maskiner og til bygning av jernbaner. England var også rikt på kapital, noe som er svært essensielt. De kunne derfor bygge fabrikker på disse områdene for folk som var interessert i å satse penger, noe Hargreaves var villig til å gjøre. Hargreaves anla et nytt spinneri i Nottingham. Det eneste som stod i veien var håndverkerne som følte seg truet av oppfinnelsen, og med det ødela spinneriet.
 * Hvorfor og hvordan oppstod den industrielle revolu****sjon i England?**

England ble i stor grad påvirket av ny vitenskap og kunnskap som ble satt svært stor fokus på under opplysningstiden på 1700-tallet. Ny vitenskap førte til at nye oppfinnelser ble dannet for å gjøre hverdagen enklere og bedre for folk flest, og slik at en utvikling innenfor industri ville oppstå. I tillegg lå England geografisk gunstig med tanken på at de lå langs kysten og kunne lett transportere råvarer som bomull fra Amerika. Dette gjorde det enklere for Hargreaves å få tak i råvarer til veving, noe som ga grunnlaget for at han skulle lage denne oppfinnelsen. Urbanisering er også en viktig faktor som må tas hensyn til. Ettersom jordbruket ble effektivisert på grunn av økt kunnskap, så kunne flere og flere bønder flytte til byene og skaffe seg arbeid i den nyetablerte tekstilindustrien, hvor det var betydelig ettertraktet på fabrikkene. Alle disse faktorene var sentrale når det kommer til den industrielle revolusjonen og hvordan “spinning Jenny” oppstod. Hargreaves var ikke en suksessfull businessmann, og mange andre var ute etter ideen hans, og var raske med å stjele konseptet, uten at han selv fikk noen fordeler ut av dette. Han døde 1778, uten å ha opp nådd rikdommen som oppfinnels en hadde generert i løpet av livet hans. media type="youtube" key="m8stUcO_qk0" height="315" width="420"

[] [] [] [] [] [] [] [] Læreboka, s. 46 + 47
 * Kilder**